Modo imperativo en bavaro

O modo imperativo en bavaro (Imperativ) ye o modo gramatical que se fa servir ta esprisar órdens, requestas u deseyos. Ye un modo defectivo que no presenta formas ta todas as personas.

Formación d'o imperativo
Igual que en aragonés y en muitas atras luengas, en bavaro nomás existen formas propias ta o modo imperativo en a segunda persona de singular y de plural. L'alemán, como l'aragonés, por substituyen a resta de formas por as equivalents de present de subchuntivo (Konjuntiv Präsens), fueras d'a primera persona de plural que ye present d'indicativo. En bavaro como no existe o present de subchuntivo istas personas son igual que en present d'indicativo. Contino s'amuestra a conchugación d'o verbo "geh" (ir-se-ne) en bavaro:

 Persona Conchugación Aragonés 1ª Sing. - - 2ª Sing. gäh ves-te-ne 3ª Sing. gähd (oana) (se'n vaiga) 1ª Plur. gemmà imo-nos-ne 2ª Plur. gähds ir-tos-ne 3ª Plur. gengà (oa) (se'n vaigan) Cortesía gengà S (se'n vaiga)

S'observa que a segunda persona de plural pierde a desinencia, estando a forma d'imperativo "gäh" (ves-te-ne) y a de present d'indicativo "du gähsd" (te'n vas). A forma de segunda persona de plural "gähds" (i-tos-ne) se conchuga como en present d'indicativo "ià gähds" (tos n'itz), encara que sin o pronombre personal ià.

Caracteristicas
O imperativo de primera persona de plural (coincident con a forma de present d'indicativo con o propombre personal dezaga) se fa servir, mas que mas en Austria, ta sustituyir a segunda persona de plural. Ista forma alternativa sona una mica menos autoritaria que a forma d'imperativo.

 Bavaro Alemán Aragonés gemmà  gehen wir  imo-nos-ne / ir-tos-ne kàffmà  kaufen wir  merquemos / mercar deàmmà  tun wir  faigamos / fer schiàmmà  schieben wir  metamos / meter

Imperativo con doa
En bavaro se puet fer servir o imperativo d'o verbo auxiliar "doa" (fer) ta construyir imperativos d'atros verbos. A suya conchugación ye:

 Persona Imperativo 2ª Sing. duà 2ª Plur. deàds

Asinas se combina o imperativo de "doa" con o infinitivo d'o verbo prencipal. Ista forma con "doa" ye menos autoritaria que si s'emplega dreitament o imperativo d'o propio verbo:

 Imperativo con doa Imperativo normal Aragonés Duà schee essn! Iiß Mincha! Deàds eià Hausaufgåb machà! Machds eià Hausaufgåb! Fetz a vuestra faina!

Bibliografía
 "Bairische Grammatik". Ludwig Merkle. Hugendubel. Múnich, 1975. ISBN 3-88034-127-3

Categoría:Tiempos verbals en bavaro